b"\n_START_ARTICLE_\nJohn Lyly\n_START_SECTION_\n\xc5\xbdivljenjepis\n_START_PARAGRAPH_\nJohn Lyly je bil rojen v grofiji Kentu, v Angliji, leta 1553/1554, o\xc4\x8detu Petru Lyly in njegovi \xc5\xbeeni Jane Burgh (ali Brough). Kot prvi izmed osmih otrok je bil verjetn rojen v Canterburyju, kjer je bil njegov o\xc4\x8de zaposlen kot mati\xc4\x8dar pri nad\xc5\xa1kofu Maththewu Parkerju, in kjer so zabele\xc5\xbeena rojstva njegovih bratov in sester med letoma 1562 in 1568. Njegov pradedek je bil slovni\xc4\x8dar William Lily._NEWLINE_Pri \xc5\xa1estnajstih je postal \xc5\xa1tudent na kolid\xc5\xbeu Magdalen na Univerze v Oxfordu, kjer si je leta 1573 pridobil diplomo, dve leti kasneje pa je \xc5\xa1e magistriral. Leta 1574 je na istem kolid\xc5\xbeu poskusil nadaljevati s podiplomskim \xc5\xa1tudijem, vendar je bil zavrnjen. Nekaj sicer pi\xc5\xa1e o tem v prvem Euphuesu, vendar ne poda razloga, zakaj je bil zavrnjen. Kronist in starinar Anthony Wood, ki je deloval stoletje kasneje, o tem zapi\xc5\xa1e, da Lylyija \xc5\xa1tudij nikoli ni posebej zanimal in da je bil bolj pesni\xc5\xa1ki tip \xc4\x8dloveka._NEWLINE_Potem, ko je zapustil Oxford, kjer je dobil status duhovite\xc5\xbea, si je Lyly pridobil naklonjenost dvornika kraljice Elizabete I. Lorda Burghleyja. Lyly je postal zasebni tajnik Burghleyevega zeta Edwarda de Vereja, grofa Oxforda, dramatika, kateremu je posve\xc4\x8den drugi del Euphuesa. 1577 je \xc5\xbee kazalo, da se je sprl s svojim za\xc5\xa1\xc4\x8ditnikom okoli govoric o ve\xc4\x8dji vsoti mecenskega denarja, ki naj bi ga prejel bodisi od Lorda Burghleyja oziroma Elizabete I., ki pa so se izkazale za neutemeljene. Vseeno so bile mo\xc5\xbenosti, da bi se vklju\xc4\x8dil v kraljevi dvor, s tem onemogo\xc4\x8dene. Leta 1578 je napisal prvi del Euphuesa, ki je iz\xc5\xa1el naslednjo pomlad. Delo je takoj po\xc5\xbeelo uspeh. Istega leta mu je bil priznam naziv Magistra umetnosti (Master of Arts, MA) na Univerzi v Cambridgu. Tudi iskanje prilo\xc5\xbenosti pri ceremoniarju Edmundu Tylneyju, ki je skrbel za kraljeve slovestnosti, mu ni prineslo \xc5\xbeeljenega u\xc4\x8dinka. Druga\xc4\x8de je bilo z literarno javnostjo, ki se ji je priljubil \xc5\xa1e drudi del Euphesa (1580)._NEWLINE_Za nekaj \xc4\x8dasa je Lyly veljal za najbolj popularnega in modnega med angle\xc5\xa1kimi avtorji, in je u\xc5\xbeival je \xc4\x8dast avtorja\xc2\xa0\xc2\xbbnove angle\xc5\xa1\xc4\x8dine\xc2\xab. Po objavi Euphuesa se zdi, da je Lyly popolnoma opustil obliko novele, in se posvetil skoraj le izklju\xc4\x8dno pisanju dramatike s prete\xc5\xbeno istimi lahkotnimi in duhovitimi vsebinami. Drami Campaspe ter Sapho in Phao sta bili uprizorjeni pred kraljico leta 1582. Vsega skupaj jih je bilo uprizorjenih pred kraljicoje verjetno osem Lylyijevih iger, ponovljene so bile tudi pred \xc5\xa1ir\xc5\xa1o javnostjo v Blackfriars Theatre. Posko\xc4\x8dni \xc5\xbeivi in barviti dialogi, pogosta namigovanja na osebe in dogodke so bile zna\xc4\x8dilnosti tudi teh dram, javnosti pa je ta lahkotnost ugajala._NEWLINE_Nekaj let je bil tudi predstavnik spodnjega doma parlamenta za razli\xc4\x8dna okro\xc5\xbeja: za Hlindon leta 1580, za Aylesbury 1593, za Appleby leta 1597 in \xc5\xa1e drugi\xc4\x8d za Aylesbury leta 1601. V letih 1588-89 puritanski anonimni avtor, ki se je podpisal pod imenom Martin Marprelate v ve\xc4\x8d traktatih napadel Anglikansko cerkev. Ti spisi so kro\xc5\xbeili skrivoma, enega pa je dobil Lyly, ki je anonimno objavil protiodgovor na obto\xc5\xbebe, Pappe with an hatchet Kljub temu da je to objavil anonimno, je dokaze o avtorstvu mo\xc5\xbeno razbrati v ve\xc4\x8d drugih delih in v raznih namigovanjih v Lylyjevih lastnih igrah._NEWLINE_V istem obdobju je verjetno napisal svojo prvo peticijo kraljici Elizabeti, v kateri ni skrival \xc5\xbeelje, da bi se zaposlil v Uradu za slovesnosti (Master of the Revels), ki pa ga je ve\xc4\x8d kot uspe\xc5\xa1no vodil ceremoniar Edmund Tylney in to \xc5\xa1e nadaljnjih 31 let. Napisal je \xc5\xa1e eno peticijo, datuma obeh pa sta neznana._NEWLINE_V drugi peticiji leta 1593 je Lyly opisal svoje globoko razo\xc4\x8daranje, saj se je leta in leta trudil, slu\xc5\xbeil svoji kraljici, ves \xc4\x8das imel upanje, verjel je praznim obljubam, ne glede na to pa je vse vodilo nikamor. Lylyijeva nadaljnja usoda na dvoru ni znana, vsekakor mu ni uspelo dose\xc4\x8di \xc5\xbeelene slu\xc5\xbebe dvornega ceremoniarja. Da bi mu kraljica Elizabeta kak\xc5\xa1no tola\xc5\xbeilno nagrado, ni nikakr\xc5\xa1nih dokazov. Po 1590 je njegova literarna popularnost drasti\xc4\x8dno upadla. Ljudje so se naveli\xc4\x8dali pretirano izumetni\xc4\x8denega sloga. Umrl je reven in zanemarjen v zgodnjem delu vladanju Jakoba I. Stuarta. Pokopan je bil v Londonu v St Batholomew-the-Less 20. novembra 1606. Bil je poro\xc4\x8den, imel je dva sinova in h\xc4\x8der._NEWLINE_\xc4\x8ceprav je Euphues Lylyijevo najbolj znano in vplivno delo v Elizabetinskem obdobju, so njegova dela zdaj ob\xc4\x8dudovana zaradi fleksibilne uporabe dramati\xc4\x8dne proze in elegantnih vzorcev njihove konstrukcije.\n_START_SECTION_\nKomedije\n_START_PARAGRAPH_\nLeta 1632 je zalo\xc5\xbenik Edward Blount izdal \xc5\xa0est dvorni komedij (Six Court Comedies), prvo tiskano zbirko Lylyjevih iger. V besedilu se pojavijo v naslednjem zaporedju:_NEWLINE__NEWLINE_\xe2\x80\xa2 Endymion (1591)_NEWLINE__NEWLINE_\xe2\x80\xa2 Campaspe (1584)_NEWLINE__NEWLINE_\xe2\x80\xa2 Sapho and Phao (1584)_NEWLINE__NEWLINE_\xe2\x80\xa2 Gallathea (1592)_NEWLINE__NEWLINE_\xe2\x80\xa2 Midas (1592)_NEWLINE__NEWLINE_\xe2\x80\xa2 Mother Bombie (1594)_NEWLINE_Ostale Lylyijeve igre vklju\xc4\x8dujejo Love's Metamorphosis (\xc4\x8deprav je natisnjen leta 1601, gre verjetno za njegovo najzgodnej\xc5\xa1e delo \xe2\x80\x93 ohranjena verzija je verjetno prenova originalne verzije) in The woman in the Moon, prvi\xc4\x8d natisnjena leta 1597. Vse razen zadnje so prozna dela. Deli A warning for Faire Women (1599) in The Maid's Metamorphosis (1600) so pripisani Lylyiju, vendar na nezanesljivih virih._NEWLINE_Prve izdaje vseh iger so iz\xc5\xa1le med 1584 in 1601, ve\xc4\x8dina od njih pa med 1584 in 1592, ki so bila Lylyijeva najuspe\xc5\xa1nej\xc5\xa1a ustvarjalna leta. Njegova pomembnost kot dramatika je bila zelo razli\xc4\x8dno ocenjena. Njegovi dialogi so \xc5\xa1e vedno zelo dale\xc4\x8d od Shakespearovih, vendar je hkrati velika prednost v nenadnosti in dinami\xc4\x8dnosti, ki so iz\xc5\xa1la pred njim; predstavlja velik korak v angle\xc5\xa1ki dramati\xc4\x8dni umetnosti. Shakespearjev slog je postal okretnej\xc5\xa1i in manj pedantnej\xc5\xa1i \xc5\xa1ele s komedijama Dvanajsta no\xc4\x8d ali Kar ho\xc4\x8dete (Twelfth Night, 1601) in Mnogo hrupa za ni\xc4\x8d (Mucho Ado about Nothing, 1598/99)._NEWLINE_Ena ali dve pesmi, predstavljeni v njegovih igrah, sta postali splo\xc5\xa1no priljubiljeni in nakazujeta na njegov pesni\xc5\xa1ki talent. Lylyijeve drame bi mogo\xc4\x8de bile nezanimive, plehke, izumetni\xc4\x8dene in puste za dana\xc5\xa1nje ob\xc4\x8dinstvo, kar pa ne dolo\xc4\x8da njegovega statusa kot dramatika: miti, ki jih je vklju\xc4\x8deval v svoje drame, so se vklju\xc4\x8devali v takratno dru\xc5\xbebeno in dvorno okolje, zato vsebujejo namigovanja na v razne aferice in spletke, ki so bile takrat aktualne. ravzaprav sta bila njegov ugled in popularnost kot dramatika pomembna. Marsikdo, ki se je sprl z njim, se je bal, da bi ga Lyly posredno vklju\xc4\x8dil v kak\xc5\xa1no od njegovih komedij in bi ga ob\xc4\x8dinstvo potem prepoznalo. Dramatik naslednje generacije Ben Jonson ga imenuje za enega izmed najpomembnej\xc5\xa1ih rivalov, ki jih je zasen\xc4\x8dil Shakespeare. Lyly je v omejenem smislu vplival na igre Williama Shakespeara, \xc5\xa1e posebno na romanti\xc4\x8dne komedije. Lylyijeva Ljubezenske preobrazbe (Love's Metamorphosis) je imela velik vpliv na Shakespearjevo Ljubezni trud zaman (Love's Labour's Los), in Gallathea na Sen kresne no\xc4\x8di (A Midsummer Night's Dream). Leta 2007 je Primavera Productions v Londonu na odru uprizorila Gallatheo (re\xc5\xbeija Toma Littler)._NEWLINE_Poleg iger je Lyly napisal in organiziral vsaj en dvorni ples v maskah z igranjem vlog za kraljico Elizabeto I., ki je bila izvedena med 28. in 29. julijem 1602. Lyly je bil predlagan za avtorja \xc5\xa1tevilnih drugih dvornih zabav v 90-ih letih 16. stoletja."